《送国医仪师颜企贤得请归关中次朝贤韵》
金朝·冯璧

心平穷富恐欺天，面有阴功盖有年。归去青山仁者乐，秘来丹诀老而传。

尚医冗食渠百辈，公论共推君十全。技道精微仍远引，就非轻举亦几仙。

作者简介：（1162—1240）金真定人，字叔献，别字天粹。章宗承安二年经义进士。调莒州军事判官。宣宗时，累官大理丞，与台官行关中，劾奏奸赃之尤者十数人。总帅牙吾搭违制纵掠，璧承诏查办，驰入营中，夺其军。累官集庆军节度使。致仕。金亡后家居，卒年七十九。